หนูกินยาคุมแบบเม็ดอยุ่ ยี่ห้อ แอนนี่ ลินท์ ตอนนี้กินมาจนถึง 8 เม็ดสุดท้ายแล้ว ของเดือนนี้ หนูเคยเลิกกินไปแล้ว แล้วกลับมากินใหม่ แต่หนูกินไม่ค่อนตรงเวลาเลยสักวันแต่กินต่อเนื่องทุกวัน แล้วเมื่อวานเวลา 4 ทุ่มหนูได้มี พสพ. กับแฟน ถุงยางขาด ขาดตรงปลาย เกิดหลั่งใน แบบนี้ยาคุมที่กินไปพอจะช่วยได้ไหมคะ แล้วถ้าซื้อยาคุมฉุกเฉินมาทานจะเป็นอะไรหรือป่าว กังวลมากค่ะ
สวัสดีค่ะ การที่กินยาคุมกำเนิดแบบแผงไม่ค่อยตรงเวลา แต่ถ้าคลาดเคลื่อนไม่เกิน 3 ชั่วโมงและกินติดต่อกันทุกวัน ยังมีโอกาสตั้งครรภ์ได้น้อยมาก ถึงแม้จะมีเพศสัมพันธ์แบบไม่ป้องกัน หรือมีการฉีกขาดของถุงยางดังกล่าวมา ก็ยังมีโอกาสตั้งครรภ์ได้น้อยค่ะแต่ถ้ากังวลไม่สบายใจ หรือกินคลาดเคลื่อนไปเยอะๆหลายชม. อาจมีผลต่อประสิทธิภาพของยา สามารถใช้ยาคุมฉุกเฉินภายใน 72 ชั่วโมงหลังมีเพศสัมพันธ์ ควบคู่ไปกับยาคุมแบบแผงรายเดือนได้ ไม่จำเป็นต้องหยุดกินยาคุมแบบแผงค่ะสังเกตรอบเดือนในช่วงสุดท้ายของยา ถ้าประจำเดือนไม่มา ควรยืนยันด้วยชุดตรวจการตั้งครรภ์ก่อนว่าไม่ตั้งครรภ์ ค่อยเริ่มยาแผงใหม่